Foto’s: Nairobi-lughawe staan in ligte laaieFoto’s: Twitter Die Jomo Kenyatta-lughawe in Nairobi, Kenia, staan in ligte laaie nadat ŉ brand Woensdagoggend daar uitgebreek het. Volgens berigte het die brand omstreeks 05:00 by die immigrasie-afdeling in die vertreksaal van die lughawe uitgebreek. Nooddiensbeamptes op die toneel sê geen beserings is tot dusver aangemeld nie. Dit is in die stadium nie bekend wat die brand veroorsaak het nie. Die brand beïnvloed operasionele dienste by die lughawe, aangesien geen vlugte toegelaat word om te land of te vertrek nie. Talle passasiers is gestrand. Die lughawe is afgesper terwyl brandbestryders die brand onder beheer bring. Foto: Twitter